CELEX: 32012R0506
Language: mt
Date: 2012-06-14 00:00:00
Title: Regolament ta’ Implimentazzjoni tal-Kummissjoni (UE) Nru 506/2012 tal- 14 ta’ Ġunju 2012 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Kraški pršut (IĠP)]

15.6.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 154/20
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 506/2012
   tal-14 ta’ Ġunju 2012
   li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Kraški pršut (IĠP)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (1), u b’mod partikolari l-ewwel subparagrafu tal-Artikolu 7(4) tiegħu,
   Billi:
   
               (1)
            
            
               Skont l-ewwel subparagrafu tal-Artikolu 6(2) u b’applikazzjoni tal-Artikolu 17(2) tar-Regolament (KE) Nru 510/2006, l-applikazzjoni tas-Slovenja biex id-denominazzjoni “Kraški pršut” tiddaħħal fi-reġistru, ġiet ippubblikata f’Il-Ġurnal Uffiċjali tal-Unjoni Ewropea
                   (2).
            
         
               (2)
            
            
               Fid-29 ta’ Marzu 2010, il-Kummissjoni ġiet innotifikata b’dikjarazzjoni ta’ oġġezzjoni tal-Italja, skont l-Artikolu 7 tar-Regolament (KE) Nru 510/2006, immotivata fil-kuntest tal-Artikolu 7(3)(a) u (c) tar-Regolament (KE) Nru 510/2006. Bl-ittra tal-14 ta’ Ġunju 2010, il-Kummissjoni stiednet lill-partijiet interessati biex jibdew il-konsultazzjonijiet rilevanti.
            
         
               (3)
            
            
               Fi żmien sitt xhur intlaħaq ftehim bejn is-Slovenja u l-Italja, li ġie nnotifikat lill-Kummissjoni fid-9 ta’ Novembru 2010, u li kien jinkludi emendi għall-ispeċifikazzjoni inizjali, speċifikament it-tħassir tar-referenza għall-villaġġ ta’ Štanjel.
            
         
               (4)
            
            
               Dan it-tħassir jaffettwa ż-żona ġeografika identifikata u għalhekk jista’ jiġi kkunsidrat bħala minuri.
            
         
               (5)
            
            
               Skont it-tieni subparagrafu tal-Artikolu 7(5) tar-Regolament (KE) Nru 510/2006, il-Kummissjoni għandha mill-ġdid twettaq l-iskrutinju msemmi fl-Artikolu 6(1) tal-imsemmi Regolament.
            
         
               (6)
            
            
               Għalhekk, l-applikazzjoni biex id-denominazzjoni “Kraški pršut” tiddaħħal fir-reġistru, emendata wara li ntlaħaq ftehim bejn is-Slovenja u l-Italja, ġiet ippubblikata mill-ġdid f’Il-Ġurnal Uffiċjali tal-Unjoni Ewropea
                   (3).
            
         
               (7)
            
            
               Billi l-Kummissjoni ma ġiet innotifikata bl-ebda dikjarazzjoni ta’ oġġezzjoni skont l-Artikolu 7 tar-Regolament (KE) Nru 510/2006, din id-denominazzjoni għandha tiddaħħal fir-reġistru,
            
         ADOTTAT DAN IR-REGOLAMENT:
   Artikolu 1
   Id-denominazzjoni msemmija fl-Anness għal dan ir-Regolament qed tiddaħħal fir-reġistru.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta’ Ġunju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 93, 31.3.2006, p. 12.
   
      (2)  ĠU C 235, 30.9.2009, p. 32.
   
      (3)  ĠU C 284, 28.9.2011, p. 25.
   
      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:
      
         Klassi 1.2.   Prodotti tal-laħam (imsajjar, immellaħ, affumikat, eċċ.)
      
      IS-SLOVENJA
      Kraški pršut (IĠP)